**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO DĖL AB „KLAIPĖDOS VANDUO“ PERSKAIČIUOTŲ GERIAMOJO VANDENS TIEKIMO, NUOTEKŲ TVARKYMO PASLAUGŲ BAZINIŲ KAINŲ NUSTATYMO PROJEKTO**

**1. Sprendimo projekto esmė, tikslai ir uždaviniai.**

Šiuo sprendimo projektu siūloma nustatyti AB „Klaipėdos vanduo“ perskaičiuotas geriamojo vandens tiekimo ir nuotekų tvarkymo paslaugų bazines kainas (be PVM).

**2. Projekto rengimo priežastys ir kuo remiantis parengtas sprendimo projektas.**

Sprendimo projekto rengimo priežastis yra tai, kad baigėsi šiuo metu AB „Klaipėdos vanduo“ teikiamų geriamojo vandens tiekimo ir nuotekų tvarkymo paslaugų kainų galiojimas. Geriamojo vandens tiekimo ir nuotekų tvarkymo įstatymo 34 straipsnio 12 dalyje nurodyta, kad „Savivaldybių tarybų nustatytos geriamojo vandens tiekimo ir nuotekų tvarkymo paslaugų bazinės kainos, paviršinių nuotekų tvarkymo paslaugų bazinės kainos perskaičiuojamos kiekvienais metais. Geriamojo vandens tiekimo ir nuotekų tvarkymo paslaugų perskaičiuotos bazinės kainos, paviršinių nuotekų tvarkymo paslaugų perskaičiuotos bazinės kainos galioja 12 mėnesių nuo šių kainų įsigaliojimo dienos.“

AB „Klaipėdos vanduo“ valdybos posėdžio, vykusio 2020 m. sausio 9 d. bei Stebėtojų tarybos posėdžio, vykusio 2020 m. sausiuo 13 d. sprendimais buvo nutarta teikti savivaldybei inicijuoti svartymą dėl Valstybinės energetikos reguliavimo tarnybos 2019-12-30 d. nutarimu Nr. O3E-916 suderintų geriamojo vandens tiekimo, nuotekų tvarkymo paslaugų bazinių kainų (be PVM) nustatymo:

 1. Nustatyti AB „Klaipėdos vanduo“ perskaičiuotas geriamojo vandens tiekimo ir nuotekų tvarkymo paslaugos bazines kainas (be pridėtinės vertės mokesčio):

 1.1. perskaičiuotą geriamojo vandens tiekimo ir nuotekų tvarkymo paslaugų bazinę kainą vartotojams, perkantiems geriamojo vandens tiekimo ir nuotekų tvarkymo paslaugas bute – 1,43 Eur/m3, iš šio skaičiaus:

 1.1.1. geriamojo vandens tiekimo – 0,71 Eur/m3;

 1.1.2. nuotekų tvarkymo – 0,72 Eur/m3, iš šio skaičiaus:

 1.1.2.1. nuotekų surinkimo – 0,35 Eur/m3;

 1.1.2.2. nuotekų valymo – 0,20 Eur/m3;

 1.1.2.3. nuotekų dumblo tvarkymo – 0,17 Eur/m3.

 1.2. perskaičiuotą geriamojo vandens tiekimo ir nuotekų tvarkymo paslaugų bazinę kainą vartotojams, perkantiems geriamojo vandens tiekimo ir nuotekų tvarkymo paslaugas individualių gyvenamųjų namų ar kitų patalpų, skirtų asmeninėms, šeimos ar namų reikmėms,

 1.2. įvaduose – 1,35 Eur/m3, iš šio skaičiaus:

 1.2.1. geriamojo vandens tiekimo – 0,67 Eur/m3;

 1.2.2. nuotekų tvarkymo – 0,68 Eur/m3, iš šio skaičiaus:

 1.2.2.1. nuotekų surinkimo – 0,33 Eur/m3;

 1.2.2.2. nuotekų valymo – 0,19 Eur/m3;

 1.2.2.3. nuotekų dumblo tvarkymo – 0,16 Eur/m3.

 1.3. perskaičiuotą geriamojo vandens tiekimo ir nuotekų tvarkymo paslaugų bazinę kainą abonentams, perkantiems geriamojo vandens tiekimo ir nuotekų tvarkymo paslaugas buities ir komerciniams poreikiams bei perkantiems geriamąjį vandenį, skirtą karštam vandeniui ruošti ir tiekiamą abonentams – 1,43 Eur/m3, iš šio skaičiaus:

 1.3.1. geriamojo vandens tiekimo – 0,76 Eur/m3;

 1.3.2. nuotekų tvarkymo – 0,67 Eur/m3, iš šio skaičiaus:

 1.3.2.1. nuotekų surinkimo – 0,33 Eur/m3;

 1.3.2.2. nuotekų valymo – 0,18 Eur/m3;

 1.3.2.3. nuotekų dumblo tvarkymo – 0,16 Eur/m3.

 1.4. perskaičiuotą geriamojo vandens tiekimo ir nuotekų tvarkymo paslaugų bazinę kainą abonentams, perkantiems geriamąjį vandenį, skirtą patalpoms šildyti ir tiekiamą vartotojams ir abonentams bei geriamąjį vandenį, skirtą karštam vandeniui ruošti ir tiekiamą vartotojams, ir vartotojų kategorijai, perkančiai paslaugas daugiabučių gyvenamųjų namų įvade – 1,34 Eur/m3, iš šio skaičiaus:

 1.4.1. geriamojo vandens tiekimo – 0,67 Eur/m3;

 1.4.2. nuotekų tvarkymo – 0,67 Eur/m3, iš šio skaičiaus:

 1.4.2.1. nuotekų surinkimo – 0,33 Eur/m3;

 1.4.2.2. nuotekų valymo – 0,18 Eur/m3;

 1.4.2.3. nuotekų dumblo tvarkymo – 0,16 Eur/m3.

 1.5. perskaičiuotą nuotekų transportavimo asenizacijos transporto priemonėmis paslaugos bazinę kainą – 5,81 Eur/m3.

 1.6. perskaičiuotą paviršinių nuotekų tvarkymo paslaugų bazinę kainą abonentams, perkantiems paviršinių nuotekų tvarkymo paslaugas – 0,13 Eur/m3.

**3. Kokių rezultatų laukiama.**

Pagal teisės aktų reikalavimus suskaičiuotos ir nustatytos geriamojo vandens tiekimo ir nuotekų tvarkymo kainos leis užtikrinti kokybišką, saugų ir patikimą paslaugų tiekimą, ilgalaikį geriamojo vandens tiekimo ir nuotekų tvarkymo infrastruktūros eksploatavimą, plėtrą, bei finansinį bendrovės pajėgumą, kuris būtinas vykdant licencijuojamą geriamojo vandens tiekimo ir nuotekų tvarkymo veiklą.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Teigiama pasekmė– pagal Valstybinės kainų ir energetikos kontrolės komisijos patvirtintas metodikas bus nustatytos geriamojo vandens tiekimo ir nuotekų tvarkymo paslaugų bazinės kainos, kurios lygios paslaugų teikimo būtinosioms (valstybės normuojamoms) sąnaudoms,

         Neigiama pasekmė– išaugs abonentų, vartotojų išlaidos už vandentvarkos paslaugų suteikimą (pridedamas kainų palyginimas).

Teikiame svarstyti šį sprendimo projektą.

PRIDEDAMA:

1. 2020-01-14 AB „Klaipėdos vanduo“ raštas Nr. 2020/S.01-109 su priedais, 9 lapai.
2. 2019-12- 17 VERT pažyma Nr. O5E- 781ir priedai, 35 lapai.
3. Teisės aktai, 2 lapai.

Socialinės infrastruktūros priežiūros skyriaus

Butų ir energetikos poskyrio vedėjas Algis Gaižutis